
Avaliku kirjaliku enampakkumise väljakuulutamine

Narvas Kreenholmi tn 25, teisel korrusel asuva ruumi nr 87а 
üürile andmiseks 
1. ASJAOLUD JA MENETLUSE KÄIK

Narva Linnavalitsuse Linnamajandusameti bilansis on Kreenholmi tn 25, Narva, teisel korrusel asuv ruumi nr 87а, mis vabanes seoses MTÜ-ga RAY OF SUN kasutuslepingu ülesütlemisega.
Linnamajandusamet teegi ettepaneku kuulutada välja avaliku kirjaliku enampakkumise ruumi kasutaja leidmiseks viieks aastaks ning kehtestada üüritasu alghinnaks 100 euro/kuu.

Küsimus oli arutusel Narva Linnavalitsuse linnavarakomisjoni koosolekul 21.04.2021 (protokoll nr 5), kus otsustati:

4.1. Kuulutada välja avalik kirjalik enampakkumine Narvas aadressil Kreenholmi pr 25 hoones asuva ruumi nr 87a, pindalaga 23,9 m2, üürimiseks järgmistel tingimustel:
· kasutusala 



– kontor;                                                             

· üürilepingu kehtivusaeg  

– viis aastat; 

·    üüritasu alghind


– 100 euro/kuu;
· osavõtutasu



– 32 eurot;
· tagatisraha 



– 300 eurot.                     
Üürilepingu lisatigimused: 

· investeerimine linnavarasse selle kordategemiseks, et linnavara saaks kasutada vastavalt üürilepingu tingimustele;

· tasumine hoone ja ümbritseva territooriumi hooldus- ja ülalpidamiskulude eest vastavalt jooksva aasta kulutuste kalkulatsioonile;

· tasumine kommunaalteenuste eest vastavalt tegelikule tarbimisele.

4.3. Narva Linnavalitsuse Linnamajandusametil esitada punktis 4.2 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

Narva Linnavolikogu 21.06.2005 määruse nr 20 „Linnavara eeskiri” (edaspidi ka Eeskiri) § 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu. Vastavalt Eeskirja § 51 linnavara kasutusse andmine ei tohi rikkuda seaduses  sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku, piiratud osalejate arvuga enampakkumise või eelläbirääkimiste pakkumise korras).

Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka Kord) § 5 lg 1 p 2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. 

Korra § 19 kohaselt linnavara kasutusse andmine avaliku enampakkumise korras (suuliselt või kirjalikult) toimub juhul, kui ei kehtestata lisatingimusi või kui lisatingimused on kehtestatud lõplikena s.t. nende üle ei peeta läbirääkimisi.

Korra § 10 kohaselt enampakkumise valmistab ette ja viib läbi Narva Linnavalitsuse Linnamajandusamet.

Korra § 16 lg 1 kohaselt alghind ei tohi olla madalam ühe kuu üürist ilma käibemaksuta ning peab olema arvestatud vastavalt linnavalitsuse kinnitatud “Üüritasu arvestamise metoodilisele juhendile”.
Korra § 17 lg 1 kohaselt osavõtutasu kehtestatakse 10% ulatuses üürile antava vara üüritasu alghinnast, kuid mitte vähem kui 32 eurot. 

3. OTSUS
3.1 Kuulutada välja avalik kirjalik enampakkumine Narvas aadressil Kreenholmi pr 25 hoones asuva ruumi nr 87a, pindalaga 23,9 m2, üürimiseks järgmistel tingimustel:
· kasutusala 



– kontor;                                                             

· üürilepingu kehtivusaeg  

– viis aastat; 

·    üüritasu alghind


– 100 euro/kuu;
· osavõtutasu



– 32 eurot;
· tagatisraha 



– 300 eurot.                     
Üürilepingu lisatigimused: 

· investeerimine linnavarasse selle kordategemiseks, et linnavara saaks kasutada vastavalt üürilepingu tingimustele;

· tasumine hoone ja ümbritseva territooriumi hooldus- ja ülalpidamiskulude eest vastavalt jooksva aasta kulutuste kalkulatsioonile;

· tasumine kommunaalteenuste eest vastavalt tegelikule tarbimisele.

3.2 Narva Linnavalitsuse Linnamajandusametil ette valmistada ja läbi viia punktides 3.1 nimetatud linnavara üürile andmiseks avalik kirjalik enampakkumine vastavalt Narva Linnavolikogu 17.03.2005 määruses nr 14 “Linnavara kasutusse andmise kord” sätestatule.

4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnakantseleil teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

